21. Etablering af ekstra børnehavepladser i udendørs lege- og læringsmiljøer (Åben)
Tidl. politisk behandling BY, 21.12.21, pkt. 7
Forventet sagsgang
BS-U, TM-U, KF-U, ØK, BY
Lovgrundlag
SAGENS INDHOLD
Byrådet skal i denne sag tage stilling til en anlægsbevilling på 4,95 mio. kr. til at etablere 80 
børnehavepladser samt en driftsudvidelse på 1.156.000 kr. årligt. Anlægsbevillingen og den deraf afledte 
driftsudvidelse skal imødekomme behovet for flere 3-6 års pladser. 
Kultur- og Fritidsudvalget skal samtidig tage stilling til, om der skal afsættes 200.000 kr. til udarbejdelse af 
en masterplan for udvikling af det bynære naturområde ved [adresse] i Hinnerup (se bilag 
1). Masterplanen skal beskrive en bredere anvendelse af området, der blandt andet giver kommunens 
borgere bedre adgang til natur, grønne oplevelser og aktivt friluftsliv.
I december 2021 godkendte Byrådet en række løsninger til udvidelse af antallet af vuggestuepladser på 
0-2 årsområdet i Hinnerup, [adresse] og Carlo Thomsen. Udvidelserne i [adresse] i Hinnerup og 
Børnehuset Engen i [adresse] indebar, at børnehavepladser blev omdannet til vuggestuepladser. En 
forudsætning for denne løsning var, at der skabes plads til børnehavebørnene andre steder. 
Med denne sag foreslås det at etablere 80 børnehavepladser i følgende løsninger: 
Børnehuset [adresse] i Hinnerup
Der er indgået et samarbejde med [adresse] om at bruge spejdergrunden som fast 
udflugtsmål for en naturgruppe i børnehaven. Foreløbigt består naturgruppen af 31 børn i 2022. Børn og 
Kultur vil løbende vurdere pladsbehovet og gå i dialog med spejderne om evt. ændringer i kapaciteten.
Kort over området samt en beskrivelse af samarbejdet med [adresse] beskrives yderligere 
i bilag 1, herunder en plan for samarbejdet om området på længere sigt. 
Børn og Kultur foreslår, at der etableres en fleksibel modulbygning i træ til en naturgruppe på [adresse] 
Spejdercenter. I første omgang skal bygningen fra august 2022 bruges som fast udflugtsmål for 
børnehavebørn fra [adresse]. På lidt længere sigt omdannes bygningen til en egentlig, varig 
børnehave. Dette afventer udarbejdelse af masterplan for hele spejdercentrets område, herunder afklaring 
af parkeringsforhold mm. 
Den foreslåede løsning er modulopbygget, primært i naturmaterialer. Dermed kan den udvides i takt med 
pladsbehovet. Samtidig er der tale om en forholdsvis lav anlægsudgift til at huse 31 børnehavebørn. 
Naturgruppen i [adresse] startede op 1. marts 2022 og frem til at området ved [adresse] 
Spejdercenter står færdigt, gør naturgruppen brug af ungdomsskolens lokaler i Hinnerup samt afholder 
faste udflugtsdage til forskellige steder i kommunen. 
Børnehuset Engen i [adresse]
Sagsnr. EMN-2021-03068
DokID: 2543129
Benjamin Lind
Byråd
29-03-2022 19:00
I Børnehuset Engen arbejder personalet med naturen og udelivet som en rød tråd gennem børnenes tid i 
Børnehuset. Den ældste børnehavegruppe omdannes, som et nyt tiltag, til en decideret naturgruppe, der 
tager på udflugter de fleste dage. 
Naturgruppen startede op 1. februar 2022. Gruppen består i 2022 af 24 børn. Naturgruppen vil bruge både 
gå-, cykel-, og busture og tage forskellige steder hen, heriblandt vil de også ad hoc gøre brug af [adresse] 
Spejdernes område tæt på. Børnehuset har anskaffet cykler til hele naturgruppen. 
Naturbus
En naturbus er en ombygget bus, som kører børnehavebørn ud til omkringliggende naturområder. Den 
gruppe børn, som benytter bussen, vil fortsat skulle afleveres og hentes i den institution, de er tilknyttet. 
Bussen fungerer som en flytbar børnehave med plads til ca. 25 børn og rummer alle de nødvendige 
faciliteter, herunder tekøkken, toilet og pusleplads, sovepladser og garderobe. Bussen købes brugt og 
ombygges efter gældende retningslinjer og lovgivning, så den passer til dagtilbuddets behov.
En naturbus kan bruges i alle kommunes dagtilbud. I første omgang foreslås det at indkøbe én naturbus, 
som anvendes i [adresse] området, hvor kapacitetspresset aktuelt er størst. Derefter vil der tages 
stilling til, hvor der er behov for bussen på baggrund af løbende vurderinger af kapacitetsbehovet. I 
forlængelse heraf vurderes det, om der er behov for en naturbus yderligere.
Naturbussen forventes leveret ultimo 2022. 
VURDERING
Børn og Kultur har indhentet inspiration og erfaringer fra andre kommuner og private dagtilbud med skov-
/naturbørnehaver og naturbusser, bl.a. [adresse], Silkeborg, Skanderborg og Horsens kommuner. De 
steder, som forvaltningen har været i dialog med, er meget tilfredse med løsningerne og de pædagogiske 
muligheder, som de skaber. 
I 2021 var der 176 flere børn på 0-6 års området end forventet i befolkningsprognosen for 2021 (foreløbig 
opgørelse pr. 1. januar 2022). Med godkendelse af lokaler til daginstitution på [adresse] i sagen for 
Byrådet juni 2021, blev der skabt 18 vuggestuepladser og 30 børnehavepladser i Hadsten. Med 
godkendelse af de anlægsmæssige løsninger i sagen for Byrådet i december 2021, blev der skabt 86 
vuggestuepladser i Hinnerup, [adresse] og Carlo Thomsen foruden de 23 vuggestuepladser, der allerede var taget i 
brug i Hadsten og Lading samt merindskrivninger og 5. barn i dele af dagplejen. Se oversigt over ny- og 
genetablerede vuggestue- og børnehavepladser i 2021-2022 i bilag 2.
Børn og Kultur vurderer, at etablering af ny naturbørnehave ved [adresse] til foreløbigt 31 
børn samt indkøb af en naturbus til ca. 25 børn vil kunne løse det aktuelle kapacitetspres i Hinnerup 
forventeligt frem til ultimo 2024, hvor en permanent løsning eventuelt vil være mulig (se mere i bilag 1). 
Dette er under forudsætning af, at befolkningsprognosen i 2022 ikke viser et yderligere pres på 0-2 års 
pladser eller andre uforudsete ændringer som fx opsigelser i dagplejen.
I [adresse] vil naturgruppen på 24 børn i tilknytning til Børnehuset Engen forventeligt løse 
udfordringen til primo 2023, hvorefter en løsning kan være indkøb af endnu en naturbus eller anden mobil 
enhed på baggrund af de første erfaringer med disse løsninger. 
Erfaringer fra andre dagtilbud, peger på, at det vigtigt, at det pædagogiske personale har motivation og 
kompetencer til at løfte opgaven med at bruge naturen i den daglige praksis og i arbejdet med den styrkede 
pædagogiske læreplan. Børn og Kultur foreslår derfor, at der afsættes midler til kompetenceudvikling af 
medarbejdere i de institutioner, som skal drive naturgrupperne og benytte naturbusserne. Medarbejderne 
skal være faglige spydspidser i disse nye tilbud og kan være med til at brede arbejdet med naturen i 
dagtilbud til hele dagtilbudsområdet. 
Inden der træffes beslutninger om anlægsinvesteringer på længere sigt (fra 2023 og frem), skal det 
afdækkes, hvordan udbud og efterspørgsel af pladser på dagtilbudsområdet kan påvirkes, jf. Børne- og 
Skoleudvalgets protokollering herom 8. december 2021 (sag nr. 1). Det skal herunder undersøges, hvordan 
der kan skabes flere pladser ved om muligt at rekruttere flere dagplejere, og hvordan efterspørgslen efter 
kommunale dagtilbudspladser kan reduceres ved fx flere private børnepassere og ved at tilskud til pasning 
af eget barn bliver en del af kommunens tilbud.
ØKONOMI
Den samlede anlægsudgift til etablering af 80 nye børnehavepladser i udendørs lege- og læringsmiljøer 
samt udarbejdelse af masterplan for Moselund-området estimeres til 4.950.000 kr., jf. tabel 1 nedenfor.
Tabel 1: Forslag til løsninger i Hinnerup og [adresse]
Anlægsudgift 2022
Årlige driftsudgifter
Etablering og leje af faciliteter 
på [adresse]
3,5 mio. kr. 
100.000 kr.
Indkøb og drift af en naturbus
1,25 mio. kr.
138.000 kr. 
Merudgift til 
skovbørnehavenormering til 
55 børn i [adresse] 
og [adresse]
555.000kr.
Merudgift til 
skovbørnehavenormering til 
25 børn i naturbus
253.000 kr. 
Kompetenceudvikling
200.000 kr.
Udarbejdelse af masterplan
200.000 kr. 
I alt
5.150.000 kr. 
1.046.000 kr.
 
Anlægsbevillingen foreslås finansieret således:

3,5 mio. kr. til etablering og leje af faciliteter på [adresse] finansieres af det afsatte 
rådighedsbeløb i budgetblokken ”A-001 Pulje til nybyggeri og større renoveringer” i 2022. 

1,25 mio. kr. til indkøb og indretning af naturbus finansieres af det afsatte rådighedsbeløb i 
budgetblokken ”A-309 Pulje til lege- og læringsmiljøer for børn og unge” i 2022. 

200.000 kr. til kompetenceudvikling af det pædagogiske personale finansieres af det afsatte 
rådighedsbeløb i budgetblokken ”A-309 Pulje til lege- og læringsmiljøer for børn og unge” i 2022.

200.000 kr. til udarbejdelse af masterplan for Moselund-området finansieres af det frigivne 
rådighedsbeløb i budgetblokken ”A-604 Pulje til udmøntning af strategier på fritids- og 
friluftsområdet”. Byrådet gav anlægsbevilling til denne pulje 21. december 2021, og Kultur- og 
Fritidsudvalget skal derfor tage stilling til finansieringen.
Driftsudgifterne foreslås finansieret af kassebeholdningen. 
Børn og Kultur foreslår, at naturgrupperne i [adresse] og [adresse] samt 
børnegruppen, 
som 
benytter 
naturbussen, 
tildeles 
en 
såkaldt 
’skovbørnehavenormering’. 
[adresse] tildeles ved særlige forhold, som gør det nødvendigt med en højere 
normering, fx ved dagtilbud i et åbent skovområde, hvor arealet ikke er indhegnet. Desuden kan personalet, 
som trækkes ud af de eksisterende institutioner midt på dagen, ikke dække ind for det øvrige personale i 
huset som ellers. 
[adresse] er 19 % højere end den normale normering. Fra 2023 og frem vil der blive 
opkrævet forældrebetaling af merudgiften. Den årlige merudgift netto efter forældrebetaling er ca. 10.100 
kr. pr. plads. Dette vil betyde en årlig merudgift fra 2023 og frem på netto 555.000 kr. ved en 
børnehavegruppe på 55 børn i alt i [adresse] og [adresse] samt en årlig merudgift 
på netto 253.000 kr. ved en børnehavegruppe på 25 børn i naturbussen. Forældrene betaler ikke en 
særskilt takst for en skovbørnehaveplads.
De ekstra pladser vil blive taget i brug i løbet af 2022. I 2022 vil merudgiften være bruttodriftsudgiften (ca. 
12.600 kr. pr. plads), da der ikke opkræves forældrebetaling af merudgiften. Merudgiften vil i 2022 være 
604.000 kr. for 55 børn i alt i [adresse] og [adresse], idet de ekstra pladser forventes 
at være i brug i hhv. 11 og 10 måneder af 2022. Merudgiften i 2022 ved en børnehavegruppe på 25 børn i 
naturbussen vil være på 79.000 kr., idet pladserne forventes at være i brug i 3 måneder af 2022.
[adresse] vil følge børnene i den institution, som benytter naturbussen. 
[adresse] til 25 børn svarer til 0,7 årsværk ekstra eller 26 timer ugentligt og vil indgå i 
en løsning, hvor der ansættes en chauffør med pædagogisk baggrund tilknyttet naturbussen. Chaufføren 
skal køre bussen og indgå i skovbørnehavenormeringen, når bussen holder stille. Der laves faste 
vikarløsninger for chaufføren ved sygdom og lignende.
Indkøb af en naturbus vil betyde en årlig afledt driftsudgift på 138.000 kr. til bl.a. vedligehold, brændstof og 
forsikringer. Heri indgår midler til, at chaufføren tildeles 7,5 timer ugentligt til at fragte bussen frem og tilbage 
til institutionen, fylde brændstof på, rengøring, koordinering med værksted ved behov, mm. 
INDDRAGELSE
De konkrete løsninger på [adresse] etableres i tæt samarbejde med personalet i [adresse]. Forældrene i [adresse] blev orienteret om de foreløbige løsninger på 
forældremøde i februar 2022, og de to forældrebestyrelser i Hinnerup inviteres endvidere til et møde i 
foråret omkring samarbejdet med [adresse].
Forældrene er inddraget i [adresse] vision og omdannelse til naturgruppe på et forældremøde i 
januar 2022.
INDSTILLING
Direktøren for Børn og Kultur indstiller til Byrådet:
1.
At de beskrevne forslag (tabel 1) til etablering af udendørs lege- og læringsmiljøer godkendes.
2.
At der godkendes en anlægsbevilling med tilhørende rådighedsbeløb på 4,75 mio. kr. til etablering af 
udendørs lege- og læringsmiljøer. Rådighedsbeløbet finansieres af 1,25 mio. kr. fra ”Pulje til lege- og 
læringsmiljøer for børn og unge” i 2022 samt 3,5 mio.  kr. fra ”Puljen til nybyggeri og større 
renoveringer” i 2022.
3.
At der i forbindelse med indkøb af naturbus godkendes en tillægsbevilling på 138.000 kr. til afledt drift 
i 2022 finansieret af kassebeholdningen. I Budget 2023-26 indarbejdes et tilsvarende beløb.
4.
At naturgrupperne i [adresse] og [adresse] tildeles skovbørnehavenormering 
for 55 børn, og at der i budget 2022 indarbejdes 604.000 kr. til skovbørnehavenormering samt 
tilsvarende for 55 børn i budget 2023-26. Tillægsbevillingen finansieres af kassebeholdningen.
5.
At børnegruppen i naturbussen tildeles skovbørnehavenormering for 25 børn, og at der i budget 2022 
indarbejdes 79.000 kr. til skovbørnehavenormering samt tilsvarende for 25 børn i budget 2023-26. 
Tillægsbevillingen finansieres af kassebeholdningen.
6.
At der godkendes en anlægsbevilling med tilhørende rådighedsbeløb på 200.000 kr. til 
kompetenceudvikling. Rådighedsbeløbet finansieres af ”A-309 Pulje til lege- og læringsmiljøer for børn 
og unge” i 2022.
Direktøren for Børn og Kultur indstiller til Kultur- og Fritidsudvalget: 
7.
At der afsættes 200.000 kr. til udarbejdelse af masterplan for [adresse] finansieret af 
”Pulje til udmøntning af strategier på fritids- og friluftsområdet”.
BESLUTNING
Børne- og Skoleudvalget, 8. marts 2022:
Fraværende: Ingen
Ad 1 – 6. Indstilles godkendt.
Teknik- og Miljøudvalget, 9. marts 2022: 
Fraværende: Ingen
Indstilles godkendt.
Kultur- og Fritidsudvalget, 10. marts 2022:
Fraværende: Tanja Bach
Ad 7. Godkendt.
Økonomiudvalget, 22. marts 2022:
Fraværende: Ingen
Indstilles godkendt. 
Byrådet, 29. marts 2022:
Fraværende: Ingen
Ad 1-6 blev godkendt.
Bilag
1.
Beskrivelse af samarbejde med [adresse] (2561036)
2.
Oversigt over nyetablerede pladser på 0 til 6 års området i 2021 og 2022 (2578383)
